

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 602-02/17-01/02

URBROJ: 2211/01-02-17-2

Zlatar, 26. lipnja 2017.

Na temelju članka 12. Odluke o socijalnoj skrbi na području Grada Zlatara (Službeni glasnik Krapinsko – zagorske županije 36A/13, 13/14, 18/17) gradonačelnica Grada Zlatara upućuje

**P O Z I V**

**Članak 1.**

Pozivaju se roditelji učenika koji ispunjavaju uvjete da podnesu zahtjev za ostvarenje jednokratne novčane pomoći za sufinanciranje troškova kupnje udžbenika i radnog materijala za učenike osnovnih i srednjih škola.

**Članak 2.**

Sredstva za sufinanciranje školskih udžbenika može ostvariti učenik pod sljedećim uvjetima:

* da je državljanin Republike Hrvatske,
* da ima prebivalište na području Grada Zlatara,
* da ispunjava uvjet prihoda,
* da je upisan u odgovarajući razred u tekućoj školskoj godini,
* da ne ostvaruje pravo na besplatne udžbenike prema drugim propisima.

**Članak 3.**

Za ostvarivanje prava na jednokratnu novčanu pomoć obiteljima za sufinanciranje troškova nabave udžbenika i drugih nastavnih sredstava za učenike osnovnih i srednjih škola ukupna prosječna mjesečna visina prihoda ne smije iznositi više od:

* 1.800,00 kuna za dvočlano kućanstvo,
* 2.400,00 kuna za tročlano kućanstvo,
* 3.200,00 za četveročlano kućanstvo,
* 4.000,00 za peteročlano kućanstvo,

a za svakog daljnjeg člana iznos prihoda kućanstva povećava se za 700,00 kuna.

Članovima kućanstva smatraju se sve osobe bez obzira na srodstvo, koje zajedno stanuju na istoj adresi prebivališta u istom stambenom prostoru, zajedno privređuju i troše ostvarene prihode te zajedno koriste pokretnine i nekretnine za podmirenje osnovnih životnih potreba.

**Članak 4.**

Učenik može ostvariti pomoć za sufinanciranje školskih udžbenika temeljem zahtjeva na propisanom obrascu.

Uz zahtjev prilaže se sljedeća dokumentacija:

1. Izjava o članovima zajedničkog kućanstva,
2. Preslika osobne iskaznice podnositelja zahtjeva,
3. Potvrda Porezne uprave o prihodima svih članova kućanstva u posljednja tri mjeseca prije podnošenja zahtjeva,
4. Potvrda o redovitom pohađanju škole,
5. Dokaz o IBAN-u tekućeg računa.

**Članak** **5.**

Zaključak o ostvarivanju prava te iznosu odobrene pomoći donosi gradonačelnica Grada Zlatara.

Rješenje o ostvarivanju prava donosi Jedinstveni upravni odjel Grada Zlatara.

**Članak** **6.**

Iznos sufinanciranja nabave školskih udžbenika utvrditi će se stavljanjem u odnos prihvatljivih zahtjeva i raspoloživih financijskih sredstava.

**Članak 7.**

Zahtjev se, s odgovarajućom dokumentacijom, podnosi isključivo preporučeno poštom na adresu uz naznaku:

**GRAD ZLATAR**

**Park hrvatske mladeži 2, 49 250 Zlatar.**

„Prijava na Poziv za ostvarivanje jednokratne novčane pomoći za sufinanciranje troškova kupnje udžbenika i radnog materijala za učenike osnovnih i srednjih škola“

Zahtjevi se zaprimaju do 30. rujna 2017. godine.

Zahtjevi koji ne sadrže svu dokumentaciju te koji nisu podneseni u roku neće biti razmatrani.

Obrazac Zahtjeva može se podići u prostorijama Jedinstvenog upravnog odjela Grada Zlatara ili preuzeti sa službenih mrežnih stranica [www.zlatar.hr](http://www.zlatar.hr).

**GRADONAČELNICA**

Jasenka Auguštan - Pentek